Anjing pemburu tikus

**Anjing pemburu tikus** ialah sebarang anjing yang digunakan untuk penangkapan dan pembunuhan tikus dan haiwan perosak serupa. Baka penangkap tikus khusus terdapat di banyak negara. Anjing pemburu tikus tipikal adalah bersaiz kecil hingga sederhana dan mempunyai lapis bulu pendek dan licin; walau bagaimanapun, bermacam-macam baka anjing dan baka tempatan anjing mungkin digunakan. Penggunaan anjing pemburu tikus dianggap secara meluas sebagai kaedah paling mesra alam, berperikemanusiaan, dan cekap untuk membasmi tikus. Anjing pemburu tikus dianggap lebih cekap daripada kucing bela jinak.

## Sejarah

Pemburuan tikus telah wujud selama berabad-abad, terutamanya di Eropah. Pusat Kawalan dan Pencegahan Penyakit menyenaraikan lebih daripada 20 penyakit yang dikaitkan secara langsung dengan tikus, yang menjadikan anjing pemburu tikus popular sebagai cara pembendungan penyakit. Tikus dikaitkan dengan kerosakan pada tanaman dan bangunan. Pada Zaman Pertengahan, penangkap tikus digunakan untuk membendung penyebaran penyakit. Penangkap tikus yang menggunakan anjing adalah lebih berjaya dan penangkap tikus dengan kawanan anjing pemburu tikus kerap mengembara dari pekan ke pekan.

Kebanyakan anjing pemburu tikus berdokumen pertama adalah semasa pertengahan hingga lewat tahun 1800-an di United Kingdom. Semakin populasi di London bertambah, kesesakan dan sistem pengurusan sisa tidak cukup menyebabkan tahap kebersihan menurun dan penggunaan penangkap tikus dan anjing pemburu tikus mereka semakin popular.

*[[The Guinness Book of World Records]]* menyenaraikan sebagai "anjing penangkap tikus terpantas" seekor *[[bull and terrier|bull-and-terrier]]* bernama Billy, yang membunuh 100 ekor tikus dalam masa 5 minit 30 saat (purata seekor tikus setiap 3.3 saat) pada sebuah acara pada tahun 1825. *Guinness* juga menyebut bahawa Billy telah membunuh 4,000 ekor tikus dalam tempoh 17 jam (purata seekor tikus setiap 15.3 saat) pada acara yang tidak disebut; sumber lain, termasuk *Atlas of Dog Breeds of the World* edisi tahun 1993, menyebut bahawa ia membunuh 2,501 ekor tikus dalam tempoh 7 jam (purata seekor tikus setiap 10 saat).

Semasa Perang Dunia Pertama, anjing pemburu tikus digunakan untuk mengawal populasi tikus di dalam parit.

Penggunaan anjing pemburu tikus semakin meningkat lagi di banyak kawasan kerana tikus telah mengembangkan keimunan terhadap racun tikus. Ryders Alley Trencher-fed Society (R.A.T.S.) ialah sebuah kumpulan Bandar Raya New York yang diasaskan pada tahun 1990-an yang menjalankan pemburuan tikus terancang dengan anjing. Kumpulan itu dinamai oleh ahli pengasas Richard Reynolds sempena Ryders Alley di Manhattan, yang pernah dipenuhi oleh tikus, dan kawanan yang diberi makan di atas *[[trencher (pinggan)|trencher]]* berkumpul untuk berburu. Kumpulan ini kerap berburu di lokasi Lower Manhattan seperti Theater Alley yang mempunyai sampah yang boleh dicapai oleh haiwan perosak.

## Sukan

Pengumpanan tikus ialah sukan berdarah yang melibatkan pelepasan tikus tangkapan di dalam ruang tertutup dengan penonton yang bertaruh atas masa yang diambil oleh anjing, biasanya terier, untuk membunuh tikus. Ini kini menyalahi undang-undang di kebanyakan negara.

Ujian anjing bumi menguji kebolehan kerja dan naluri terier kecil yang kerap bertungkai pendek atau *[[dachshund]]*. Ujian anjing bumi melibatkan terowong buatan manusia yang mesti dilalui oleh anjing, sambil menghidu tikus, iaitu "buruan". Anjing mesti mengikut bau ke arah buruan dan kemudian "mengerjakan" buruan. Bergantung pada pertubuhan penyokong, "mengerjakan" memaksudkan menyalak, mencakar, merenung, mengais, menggali; sebarang tingkah laku aktif. Buruan ini dilindungi pada setiap masa oleh palang kayu di hujung terowong. Pertemuan perburuan dikawal dan anjing mahupun buruan (biasanya dua ekor tikus) tidak terancam oleh kegiatan tersebut.

Perburuan bangsal ialah sukan kompetitif pencarian tikus yang tersembunyi di dalam bandela rumput kering. Tikus jinak ditempatkan di dalam tiub keras untuk mengelakkan kecederaan dan disembunyikan di dalam bandela rumput kering sementara anjing mencarinya.

## Baka anjing pemburu tikus

Antara banyak baka yang digunakan untuk pemburuan tikus merupakan beberapa terier, pelbagai pincer dan *[[schnauzer]]*, dan baka anjing pemburu tikus Sepanyol. Penangkap tikus juga menggunakan anjing baka silang untuk menangkap tikus, termasuk *lurcher* dan silangan anjing penuding.

### Terier dan ''feist''
Terier ialah anjing daripada mana-mana baka atau baka tempatan daripada jenis terier, yang biasanya kecil, tegap, *[[gameness|game]]*, dan tidak takut. *[[Feist (baka anjing)|Feist]]* ialah anjing pemburu kecil yang disilangkan dengan terier, yang dikembangkan di kawasan luar bandar Selatan oleh pembiak baka untuk pemburuan buruan kecil dan penghapusan haiwan perosak. Terier dan *feist* yang lazimnya digunakan sebagai anjing pemburu tikus termasuk:
* *[[Cairn terrier]]*
* Anjing pemburu tikus Praha
* Terier Airedale
* Terier Bedlington
* Terier Brazil
* Terier Ireland
* Terier Jack Russell
* Terier Lakeland
* Terier Manchester
* Terier Norfolk
* Terier Norwich
* Terier Parson Russell
* Terier Patterdale
* Terier pemburu
* Terier Plummer
* Terier putih Tanah Tinggi Barat
* Terier rubah Chile
* Terier rubah katik
* Terier sempadan
* Terier Teddy Roosevelt
* Terier Tenterfield
* Terier tikus
* Terier Yorkshire
* *[[Treeing feist|Mountain feist]]*

### Anjing pemburu tikus Sepanyol

Terdapat lima baka anjing pemburu tikus (*ratonero*) rantauan di Sepanyol:
* Anjing pemburu tikus bodega Andalusia dari Andalusia
* Anjing pemburu tikus Mallorca dari Mallorca
* Anjing pemburu tikus Murcia dari Murcia
* Anjing pemburu tikus Valencia atau terier Valencia dari Valencia
* *[[Villanuco de las Encartaciones]]* dari Negara Basque

### Pincer dan ''schnauzer''
Banyak anjing jenis pincer dan *[[schnauzer]]* digunakan secara tradisional untuk menangkap tikus; baka moden yang diterbitkan daripada itu termasuk:
* Anjing ladang Denmark-Sweden
* Pincer Austria
* Pincer Jerman
* Pincer kerdil
* Pincer monyet
* ''Schnauzer'' kerdil
* ''Schnauzer'' sederhana
* ''Smoushond'' Belanda

### Lain-lain
* *[[Dachshund]]*
* Grifon Brussel
* Anjing kecil Međimurje
* *[[Lurcher]]*
* *[[Schipperke]]*

## Rujukan